Kaksikielinen kyltti englanniksi ja dakotaksi Minneapoliksessa.
**Dakotan** eli **siouxin kieli** (omakielinen nimi: *Dakhóta*) on sioux-intiaanien kieli, jolla on 19 280 puhujaa Yhdysvalloissa ja Kanadassa. Kielen puhujista 15 400 asuu Yhdysvalloissa (vuoden 1990 väestönlaskenta) ja heistä 31 on yksikielisiä.

Dakotaa kirjoitetaan latinalaisilla aakkosilla ja sille on laadittu kielioppi. Raamattu julkaistiin dakotaksi vuonna 1887.

Puhujat ja elvytystyö
---------------------

Yhdysvaltain dakotaa puhuvat asuvat Pohjois-Nebraskassa, Etelä-Minnesotassa, Pohjois- ja Etelä-Dakotassa sekä koillisessa Montanassa. Kanadassa asuu 3 880 dakotan puhujaa. He elävät eteläisessä Manitobassa ja Saskatchewanissa.

Dakotan puhujien määrä on vähenemässä. Yhdysvaltojen sioux'ien nuorista suurin osa suosii englantia tai ei puhu dakotaa. Kanadassa joissain yhteisöissä suurin osa lapsista ja nuorista eivät puhu dakotaa.

Kielen elvytystyötä tekevät mm. järjestöt, joista yksi on Dakhóta iápi Okhódakičhiye, joka pyrkii edistämään dakotan kielen käyttöä sekä elvytystyötä oppimateriaalien avulla. Kanadan puolella elvytystyötä tukee myös esim. Saskatchwanin paikallishallinto.

Fonologia
---------

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Avoin** |  | a |  |

Vokaalit [i], [u] ja [a] voivat esiintyä sekä oraalisina että nasaalisina.

Lähde:

### Konsonantit

|  | Labiaali | Alveolaari | Palataali | Velaari | Glottaali |
| --- | --- | --- | --- | --- | --- |
| **Klusiili** | **norm.** | p | b | t | d | ʧ | k | ʔ |
| **asp.** | pʰ | tʰ | ʧʰ | kʰ |  |
| **ejek.** | p' | t' | ʧ' | k' |  |
| **Frikatiivi** | **norm.** |  | s | z | ʃ | ʤ | x | ɣ |  |
| **ejek.** |  | s' | ʃ' | x' | h |
| **Lateraali** |  | l |  |  |  |
| **Nasaali** | m | n |  |  |  |
| **Approksimantti** | w |  | j |  |  |

Lähde:

Kielioppi ja sanasto
--------------------

Dakotan katsotaan olevan polysynteettinen kieli. Verbi on lauseen keskeisin osa ja siihen liittyvät liitteet ilmaisevat mm. tekijää, kohdetta, lukua ja omistajaa. Substantiivit jaetaan sanaluokkaan sen mukaan kuvaavatko ne eläviä ihmistä, muita eläviä asioita, elottomia asioita vai luokittelemattomia.

Dakotan sanastossa 83–86 % on yhtenäistä stoneyn kielen ja 89–94 % assiniboinen kielen kanssa. Dakotan murteiden, dakotan (santee-sisseton, yankton-yanktonay, lakhota) ja nakotan (assiniboine, stoney), sanastollinen yhtenäisyys on 90–95 %.

Lähteet
-------

1. ↑  Dakota *Ethnologue*. Viitattu 26.9.2022. (englanniksi)
2. ↑  Dakota, Sioux in United States *joshuaproject.net*.  2020. Viitattu 15.12.2020. (englanniksi)
3. ↑  Glottolog 4.3 - Dakota *glottolog.org*. Viitattu 15.12.2020.
4. ↑  Status of Dakota Language *Dakhóta Iápi Okhódakičhiye*.  2020. Viitattu 26.9.2022. (englanniksi)
5. ↑  Preserving and Promoting Dakota Language Through High School Curriculum *Government of Saskatchewan*.  24.8.2022. Viitattu 26.9.2022. (englanniksi)
6. 1 2  Shaw, Patricia A.: "3.2 Phonology", *Theoretical Issues in Dakota Phonology and Morphology*. Routledge. Teoksen verkkoversio. (englanniksi)
7. ↑  Dakota Language - Structure, Writing & Alphabet *MustGo*.  2022. Viitattu 26.9.2022. (englanniksi)